তারপর আমাকে নিয়ে জিবরাইল ৩য়  আসমানে চড়লেন। অতঃপর দরজা খোলার আবেদন করলেন। বলা হলো কে? তিনি বললেন, মুহাম্মদ (স.)। বলা হলো, তার কাছে দূত পাঠানো হয়েছে কি? তিনি বললেন- হ্যাঁ। এবার বলা হল তাঁকে স্বাগতম। অতঃপর কি সুন্দর আগমন এটা। তারপর দরজা খোলা হলো। অতঃপর যখন আমি ৩য় আকাশে পৌঁছালাম তখন ইউসুফকে পেলাম। জিবরাইল বললেন, ইনি ইউসুফ। তাকে সালাম করুন। তাই আমি তাঁকে সালাম করলাম। তিনি সালামের জওয়াব দিলেন, তারপর বললেন, সত্ ভাই ও সত্ নবীকে স্বাগতম! (বুখারী, মুসলিম, মিশকাত ৫২৭ পৃষ্ঠা)। অন্য বর্ণনায় আছে, ইউসুফকে দুনিয়ার অর্ধেক সৌন্দর্য দান করা হয়েছে।  (মুসলিম, ১ম খণ্ড, ৯১ পৃষ্ঠা)। আর এক বর্ণনায় আছে, তিনি পূর্ণিমার চাঁদের মত (তাহযীবু সীরাতে ইবনে হিশাম, ১ম খণ্ড, ৯৩ পৃষ্ঠা)। তারপর একে একে চতুর্থ আকাশে হযরত ইদ্রিস (আ.), পঞ্চম আকাশে হযরত হারুন (আ.), ষষ্ঠ আকাশে হযরত মুসা (আ.)-এর সাথে সাক্ষাত্ করলেন। তারপর সপ্তম আসমানে হযরত ইব্রাহিম (আ.)-এর সাথে সাক্ষাত্ হলে জিবরাইল (আ.) বললেন, ইনি আপনার বংশ পিতা, তাঁকে সালাম করুন। তাই আমি তাকে সালাম দিলাম। তিনিও সালামের জবাব দিলেন এবং বললেন সত্ পুত্র ও সত্ নবীকে স্বাগতম। তারপর আমাকে সিদ্রাতুল মুন্তাহা পর্যন্ত তোলা হলো। অতঃপর হঠাত্  দেখলাম, ওর ফলগুলো বড় বড় কলসির মতো এবং ওর পাতাগুলো হাতির কানের মতো। তিনি বললেন, এটা সিদ্রাতুল মুন্তাহা। ওখানে ৪টি নদী আছে। দুটি নদী ভেতরমুখী এবং দুটি নদী বাহিরমুখী। আমি বললাম, এ দুটি কি? হে জিবরাইল! তিনি বললেন, ভেতরমুখী দুটো জান্নাতের মধ্যকার নদী। আর বাহিরমুখী দুটি (মিসরের) নীল এবং (ইরাকের) ফোরাত নদী। তারপর আমার জন্য বাইতুল মামূরকে তোলা হলো। তারপর আমার কাছে কতিপয় পাত্র আনা হলো- মদের পাত্র ও দুধের পাত্র এবং মধুর পাত্র। আমি দুধেরপাত্র ধরলাম। জিবরাইল বললেন, এটাই তো প্রকৃত স্বভাব যার উপরে আপনি আছেন এবং  আপনার উম্মতও আছেন (বুখারী ও মুসলিম, মিশকাত, ৫২৭ পৃষ্ঠা)।